[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000005", "text": "Kristjan Korjus soovitab analu\u0308u\u0308sida isejuhtivate autode mo\u0303ju u\u0308hiskonnale"}, {"text_idx": "#000006", "text": "Kaupade kojukanderoboteid tootvas ettevo\u0303ttes Starship Technologies roboteid targaks tegev Tartu u\u0308likooli doktorant Kristjan Korjus, keda laiem avalikkus teab populaarse \u201cMatemaatika o\u0303htuo\u0303piku\u201d autorina, usub et tehnoloogiad ei ole head vo\u0303i halvad \u2013 loeb see, kuidas inimesed neid kasutavad."}, {"text_idx": "#000007", "text": "Kuidas tavainimene masino\u0303pet kasutavates toodetes orienteeruma peaks? Tarbijal ei ole ju mingit vo\u0303imalust hinnata, kelle algoritm on parem."}, {"text_idx": "#000008", "text": "Tavatarbijal on to\u0303esti keeruline. Ent riik vo\u0303iks vabalt teha testandmete kogu, mida kellelegi kunagi ei na\u0308idata, aga kuhu saaks panna na\u0308iteks isejuhtiva auto algoritmid sisse ja vaadata, kas see saab seal hakkama. Tootjad ei saaks optimeerida end sellist testi lahendama, see ja\u0308a\u0308b nende jaoks alati uueks olukorraks. Samamoodi toimuvad maailmas vo\u0303istlused na\u0308iteks piltide tuvastamisel, ko\u0303ige vanema ja prestiiz\u030csema vo\u0303istluse pilte pole keegi na\u0308inud. Ainult niimoodi saab hinnata, kas su\u0308steem saab hakkama olukorras, mille jaoks ta ei ole treeninud."}, {"text_idx": "#000009", "text": "Saab ka tagantja\u0308rele statistikat vaadata, aga alati see ei sobi. Kui tehisintellekt on leiutanud mingi vaktsiini, siis me ei saa ja\u0308a\u0308da ootama, kas 20 aasta pa\u0308rast seda kasutanud inimestel on ko\u0303rvalna\u0308hte."}, {"text_idx": "#000010", "text": "Millistes valdkondades masino\u0303pe praegu ko\u0303ige kiiremini areneb?"}, {"text_idx": "#000011", "text": "Masinto\u0303lge areneb va\u0308ga kiiresti. Just hiljuti said su\u0308gavad neurovo\u0303rgud kahe inimkeele to\u0303lkimises parimateks algoritmideks, to\u0303stes masinto\u0303lke kvaliteeti ma\u0308rgatavalt. See ei pruugi tunduda ta\u0308htis, sest to\u0303lketo\u0308o\u0308 jaoks me neid veel ei kasuta, kuna tahame veelgi paremat kvaliteeti. Aga taustal kasutavad selliseid algoritme ko\u0303ik otsingusu\u0308steemid \u2013 masinate jaoks ko\u0303lbab ka see va\u0308hem kvaliteetne tekst, et saada natuke sisust aru. Google\u2019i otsingutulemused oleks tunduvalt halvemad, kui seal ei oleks masino\u0303pet sees."}, {"text_idx": "#000012", "text": "U\u0308ks valdkond, millega palju tegeletakse, on vestlusrobotid \u2013 assistendid, klienditeenindajad, teadustajad. Ta\u0308napa\u0308eval on juba igas moodsas telefonis assistent, kellelt saab ku\u0308sida, kus on mulle la\u0308him nelja ta\u0308rni restoran. Kui vaadata teaduskirjandust ja seda, kuhu investorid raha panevad, siis vo\u0303iks ennustada, et sellised su\u0308steemid muutuvad va\u0308ga kiiresti va\u0308ga palju paremaks."}, {"text_idx": "#000013", "text": "Ka isejuhtivate autode teema on palju laiem. Sama tarkvara ta\u0308hendab ka isejuhtivaid laevu, lennukeid, droone, pakiroboteid, muruniidukeid, tolmuimejaid jne. Pa\u0308rismaailmast mo\u0303istlikult ja ha\u0308sti aru saamine on tegelikult palju laiem kui isejuhtiv auto. Ja selle ja\u0308relmo\u0303ju ko\u0303igele muule on ka kindlasti palju tugevam kui praegu arvata oskame. Kinnisvara hinnad, see kuidas planeerime oma to\u0308o\u0308l- ja kooliska\u0308imisi, kuhu kavandame lasteaedu ja poode ja parke \u2013 ko\u0303ik see saab uue ta\u0308henduse, kui kaob ko\u0303ige kallim kulu ehk transpordile raisatav inimaeg."}, {"text_idx": "#000014", "text": "Autonoomsed tolmuimejad ja muruniidukid meil juba on, aga millal u\u0308hiskonnas mingi suurem la\u0308bimurre selles osas tuleb?"}, {"text_idx": "#000015", "text": "Tehnoloogia kasv ei ole lineaarne vaid eksponentsiaalne. Kui u\u0308hel aastal on maailmas ku\u0308mme vo\u0303i sada isejuhtivat autot, siis aasta pa\u0308rast on vo\u0303ibolla tuhat ja veel aasta pa\u0308rast 10 000. Eestis ei pruugi selleks ajaks olla veel u\u0308htegi sellist masinat ja siis ko\u0303ik vaatavadki, et see on mo\u0303ttetu haip. Aga la\u0308heb veel viis aastat mo\u0308o\u0308da ja ko\u0303ik kohad on selliseid autosid ta\u0308is. Algul u\u0308lehindad uut tehnoloogiat ja lo\u0303pus alahindad, sest eksponentsiaalselt kasvades la\u0308heb areng lo\u0303pus ko\u0303ikidest ootustest mo\u0308o\u0308da. Seeto\u0303ttu on seda ka raske prognoosida, sest meie mo\u0303istus on u\u0308sna kehv eksponentsiaalsest kasvust aru saamisel."}, {"text_idx": "#000016", "text": "Meie ettevo\u0303tte pakirobotid so\u0303idavad hetkel autonoomselt viies riigis ja veavad pakke klientidele kohale. Samamoodi so\u0303idavad ka Uberi autod mo\u0303nes riigis ise. Nii et see on juba reaalsus. Tootmine ja mu\u0308u\u0308mine ei ole probleem, ku\u0308simus on veel vaid selles, et saaks korda turvalisuse, hinnad ja seadused. Tuhandest autost miljoni vo\u0303i saja miljonini minna on lihtne."}, {"text_idx": "#000018", "text": "Jah, seda kindlasti. Samas ta\u0308psema ajahinnangu andmisel on minu meelest ko\u0303ige suurem probleem see, et meil ei ole veel avalikus ruumis roboteid ja me ei tea, kui keeruline on struktureerimata pa\u0308rismaailm. Seal on u\u0308lipalju nu\u0308ansse, mille kohta ei ole kogemust. Meil on robotid tehastes, korterites, laborites, aga avalikus ruumis tavaliste inimeste keskel... seal on nii palju lisaprobleeme: ilmastik, teeto\u0308o\u0308d, vandaalid. Me ei pruugi ta\u0308helegi panna, kui keeruline on pa\u0308rismaailm vo\u0303rreldes struktureeritud tehiskeskkonnaga. Liiga palju on veel tundmatuid muutujaid, et ennustust va\u0308ga ta\u0308pselt teha saaks."}, {"text_idx": "#000019", "text": "Kuidas u\u0308hiskonnas selleks muutuseks valmisolekut edendada vo\u0303i tuleb seegi iseenesest? Kogemus u\u0308tleb, et sageli on mingi avaliku ruumi nutilahendus kas katki vo\u0303i nii keeruline, et lihtsam on inimesega suhelda."}, {"text_idx": "#000020", "text": "See on maitseasi ka. Tulin just Tallinnast ja ostsin bussipileti masinast, mitte inimesega ra\u0308a\u0308kides. Kui tahan Londonisse lennata, siis valin pileti ise tarkvara kasutades, mitte ei helista reisiagentuuri. Kui on vaja pesu vo\u0303i no\u0303usid pesta, siis lasen seda teha masinal, ma ei palu selleks inimest ega tee seda ise."}, {"text_idx": "#000021", "text": "On hea u\u0308tlus: me kutsume roboteid seni robotiteks, kuni nad ei to\u0308o\u0308ta, pa\u0308rast seda kutsume neid pesumasinateks ja tolmuimejateks. Me ei pane ta\u0308helegi, kui palju meie u\u0308mber on automatiseeritud tehnoloogiaid, mis to\u0308o\u0308tavad. Ma\u0308rkame ainult neid, mis veel nii ha\u0308sti ei to\u0308o\u0308ta."}, {"text_idx": "#000022", "text": "Tehnoloogiad ei ole oma loomult head ega halvad, neid ei peaks ei takistama ega soodustama. Ku\u0308ll aga saame oma ka\u0308itumiste ja seaduste kaudu mo\u0303jutada seda, milline on nende asjade mo\u0303ju u\u0308hiskonnale. Vo\u0303iksime ju tahta, et see mo\u0303ju oleks pigem positiivne kui negatiivne."}, {"text_idx": "#000023", "text": "Tuleks va\u0308hem tegeleda ennustamisega, millal isejuhtivad autod tulevad, ning pigem analu\u0308u\u0308sida selle positiivset ja negatiivset mo\u0303ju, seaduste no\u0303rku ja tugevaid ku\u0308lgi. Tuleviku Tehnoloogiate sihtaustus, mis just nii mo\u0303tleb ja mille no\u0303ukogusse ma kuulun, asub na\u0308iteks juhtima isejuhtivate autode seadusloome to\u0308o\u0308gruppi."}, {"text_idx": "#000024", "text": "Millised on nende tehnoloogiate ohud \u2013 peale selle, et taksojuhte a\u0308hvardab to\u0308o\u0308puudus?"}, {"text_idx": "#000025", "text": "See muudab nii palju asju. U\u0308ldjuhul, kui me midagi automatiseerime, siis see on meile inimkonnana pigem ha\u0308sti mo\u0303junud. Tuleviku inimesed saaksid selle vo\u0303rra elada na\u0308iteks to\u0308o\u0308kohast kaugemal va\u0308ikse ja\u0308rvekese a\u0308a\u0308res ja juba to\u0308o\u0308le so\u0303ites to\u0308o\u0308d teha. See on muidugi pikaajaline vaade, kindlasti lu\u0308hiajaliselt on ajutised to\u0308o\u0308puudused tekitanud ka ma\u0308sse ja revolutsioone."}, {"text_idx": "#000026", "text": "Keskselt juhitud ja ha\u0308sti u\u0308hendatud maailm tekitab kindlasti ka lisaku\u0308simusi. Inimesed kaotavad u\u0308ksikindiviididena kontrolli \u2013 mis u\u0308ldjuhul on hea, kuna keskselt saab paremaid otsuseid teha. Aga kindlasti on ka riskid, et mis saab, kui keskselt soovitakse halba, olgu tahtmatult vo\u0303i tahtlikult."}, {"text_idx": "#000027", "text": "Tehnoloogia vo\u0303imustab u\u0308ksikinimest. Piisab u\u0308hest inimesest, kes vajutab nuppu ja tapab miljoneid. 300 aastat tagasi sellist vo\u0303imalust ei olnud... kuigi ka kuningas vo\u0303is miljon inimest surma saata."}, {"text_idx": "#000028", "text": "Kas masinaid luues ei saaks selliseid ohte va\u0308ltida?"}, {"text_idx": "#000029", "text": "Seda kindlasti proovitakse, na\u0308iteks Starshipi pakirobotite algoritmis on ku\u0308mneid selliseid asju, mis kaitsevad rumalate vigade eest. Kui inimene ka\u0308sib robotil u\u0308le tee minna, aga tegelikult tuleb ko\u0303rvalt auto, siis robot ei la\u0308he u\u0308le tee, ta hakkab inimese ka\u0308sule vastu ja inimesel ei ole vo\u0303imalik seda ka\u0308sku va\u0308lja keerata."}, {"text_idx": "#000031", "text": "To\u0303esti on suund sinna, et andmete kvaliteet ei ole enam nii oluline. Nii see peabki olema, sest kui tahame algoritme, mis sobiks pa\u0308rismaailmale, siis seal ongi asjad veidrad, halvad ja ebata\u0308iuslikud, na\u0308iteks vo\u0303ib kaamera objektiiv olla tolmune. Kui masin peab lo\u0303pus halbade andmetega hakkama saama, siis ta vo\u0303iks nendega hakkama saada juba ka treenimise ka\u0308igus. Ta\u0308napa\u0308eva masino\u0303ppe algoritmide treenimiseks kasutatakse tihti ta\u0308itsa tavalisi fotosid ja tekste ning ja\u0308rjest va\u0308hem tehakse igasugu andmete teisendamisi."}, {"text_idx": "#000032", "text": "Kui vanasti koosnes ko\u0303netuvastus mitmest algoritmist, millest u\u0308ks u\u0308ritas aru saada ta\u0308htedest vo\u0303i ha\u0308a\u0308likutest, teine so\u0303nadest, kolmas lausetest ja ko\u0303iki neid o\u0303petasid eri meeskonnad, siis praegu on parim algoritm selline, mida treenitakse puhaste helivo\u0303ngete pealt, sisse la\u0308hevad ta\u0308iesti to\u0308o\u0308tlemata andmed ja algoritm ise o\u0303pib ko\u0303ik need etapid a\u0308ra."}, {"text_idx": "#000034", "text": "Kindlasti. Tehnoloogiad la\u0308hevad eksponentsiaalselt paremaks ja odavamaks ning u\u0308hel hetkel saab ka maailmas ta\u0308htsuselt sajas keel sinna sisse. Lisaks on algoritmid ja\u0308rjest va\u0308hem keelespetsiifilised ehk on ja\u0308rjest rohkem kasutatavad suvalise keele jaoks."}, {"text_idx": "#000035", "text": "Vilo: riigist so\u0303ltub, kas IT-firmadele jagub tehisintellekti arendajaid"}, {"text_idx": "#000037", "text": "Doktorito\u0308o\u0308 ka\u0308igus valmis uus meetod masino\u0303ppe andmete efektiivsemaks kasutamiseks"}, {"text_idx": "#000038", "text": "Masino\u0303ppe insener: autojuhtimise vo\u0303iks usaldada tehisintellekti hoolde"}, {"text_idx": "#000040", "text": "Professor: tehisintellekt pa\u0308a\u0308stab biotehnoloogia pimeduses kobamisest"}, {"text_idx": "#000045", "text": "Su\u0308vavo\u0303ltsko\u0303net on inimestel raske a\u0308ra tunda"}, {"text_idx": "#000046", "text": "Eesti fu\u0308u\u0308sikud ja\u0308a\u0308vad uue murdelise u\u0308lijuhi suhtes a\u0308raootavale seisukohale"}, {"text_idx": "#000047", "text": "USA teadlased kordasid edukalt termotuumasu\u0308nteesi eksperimenti"}, {"text_idx": "#000048", "text": "Uuringu kohaselt on Eesti maapo\u0303ues u\u0308sna suured uraani varud"}, {"text_idx": "#000049", "text": "Uus mikroskoop piilub rakkude sisemusse"}, {"text_idx": "#000051", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000053", "text": "Video: seminar Eesti teaduseetika hetkeseisust ja tulevikust"}, {"text_idx": "#000058", "text": "Professor o\u0303ngitsemas: 5 nippi oma andmete kaitsmiseks"}, {"text_idx": "#000059", "text": "Elroni rongirataste mo\u0303istatus: mis neid siis tegelikult kulutab?"}, {"text_idx": "#000061", "text": "Tehnofilosoof: tehnika areng paljastab inimlikkuse otsimise mo\u0303ttetuse"}, {"text_idx": "#000064", "text": "Mis ma\u0308ngu me ma\u0308ngime? Turingi test arvutitele ja inimestele."}, {"text_idx": "#000065", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000066", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]